การเพาะเลี้ยงสาหร่าย เพื่อนำมาใช้ทำเชื้อเพลิง Ethanol
ขณะที่ความต้องการพลังงานทั่วโลก นับวันจะมีมากขึ้น เชื้อเพลิงฟอสซิลสำหรับการผลิตพลังงานกำลังมีความจำกัดมากขึ้นเรื่อยๆ ขณะเดียวกันก็มีควา
นักวิจัยในประเทศต่างๆกำลังพยายามหาเชื้อเพลิงสำรองเผื่อเลือก มาใช้แทนเชื้อเพลิงฟอสซิล และบริษัทในสหรัฐบริษัทหนึ่ง อาจมีช่องทางแก้ปัญหาดังกล่าวจากการเพาะเลี้ยงสาหร่าย บริษัทใหม่ในรัฐฟลอริดาชื่อ Algenol กำลังร่วมงานกับบริษัท DowChemical ในแผนการสร้างปฏิกรณ์ชีวภาพมากกว่า 3,000เครื่องในบริเวณชายฝั่งทางใต้ของเมือง Houston ในรัฐ Texas โดยจะเริ่มตั้งแต่ปีหน้า ปฏิกรณ์ชีวภาพนั้น จะเพาะเลี้ยงสาหร่ายที่จะนำมาใช้ทำเชื้อเพลิงethanol ได้โดยใช้กรรมวิธีพิเศษบริษัทนี้พัฒนาขึ้นมาในกระบวนวีธีนั้นจะนำก๊าซคาร์บอนไดออกไซด์จากโรงไฟฟาที่ใช้ถ่านหินเป็นเชื้อเพลิงในบริเวณใกล้ๆ กันมาช่วยในการบำรุงเลี้ยงสาหร่ายให้เจริญเติบโตบริษัท Algenol ทดลองกรรมวิธีนี้มาแล้วกับปฏิกรณ์ชีวภาพ 40เครื่องในรัฐฟลอริดา ส่วนบริษัท DowChemical จะมุ่งในการผลิตสารจากสาหร่ายที่จะนำมาใช้ในการทำพลาสติกซึ่งตอนนี้ใช้ก๊าซธรรมชาติในการผลิตสารนั้นอยู่ ปฏิกรณ์ชีวภาพของบริษัทAlgenol จะทำให้มีก๊าซอ๊อกซิเจนออกมาเป็นผลพลอยได้ซึ่งจะนำไปใช้ป้อนโรงไฟฟ้าเพื่อช่วยให้การเผาไหม้ถ่านหินสะอาดขึ้น และคาร์บอนไดออกไซด์ที่ได้ออกมาก็นำไปแปรรูปส่งกลับเข้าไปที่ปฏิกรณ์ชีวภาพ เพื่อส่งเสริมการเติบโตของสาหร่ายหมุนเวียนกันไปทันทีที่สร้างสถานที่เสร็จพร้อมเชื้อเพลิงที่ผลิตออกมาจะมีความสามารถในการแข่งขันกับน้ำมันเบ็นซินที่ผลิตจากเชื้อเพลิงเปโตรเลียมที่โรงกลั่นใกล้ๆกันนั้นได้เลยทีเดียว Paul Woods ประธานกรรมการบริหารของบริษัท Algenol กล่าวว่า โครงการนี้มุ่งผลิตเชื้อเพลิงที่ราคาถูกกว่าน้ำมันเบ็นซินออกสู่ตลาด ผู้เชี่ยวชาญ และนักอนุรักษ์สิ่งแวดล้อมบางคนยังแคลงใจเกี่ยวกับผลประโยชน์ของเชื้อเพลิงชีวภาพ โดยเฉพาะเอ็ธธานอลที่ผลิตจากข้าวโพด แต่ Paul Woods อธิบายว่าสาหร่ายที่เพาะเลี้ยงด้วยกรรมวิธีของบริษัท Algenolนั้นผลิตพลังงานได้มากกว่าที่ใช้ในการเพาะเลี้ยงถึง 8 เท่าขณะที่เอ็ธธานอลที่ผลิตจากข้าวโพด ให้พลังงานได้มากกว่าที่ใช้ในการทำเอ็ธธานอลเพียงเล็กน้อยเท่านั้นและที่ต่างจากข้าวโพดก็คือ สาหร่ายแบบนี้ไม่ได้ใช้เป็นอาหาร หลักสำคัญของกรรมวิธีของบริษัทAlgenol อยู่ที่การเจริญงอกงามของสาหร่าย ในระยะยาวและการสะกัดเชื้อเพลิงออกมาได้อย่างต่อเนื่องแทนที่จะเป็นการหุงต้มสารในการผลิตเชื้อเพลิงอย่างการผลิตเอ็ธธานอลส่วนใหญ่จาก ข้าวโพดอ้อย หรือกากของเสียต่างๆ ผู้เชี่ยวชาญหลายคนสนับสนุนการพัฒนารถยนตร์ไฟฟ้า มากกว่าที่จะสนับสนุนการทุ่มลงทุนในการผลิตเชื้อเพลิงชีวภาพแต่ผู้บริหารของบริษัท Algenol กล่าวว่า แนวคิดนั้นถูกจำกัดด้วยแบตเตอรี่ที่ใช้กับรถบรรทุกใหญ่ๆหรือเครื่องจักรกลสำหรับงานหนัก และอธิบายว่าเชื้อเพลิงชนิดเหลว สำหรับพาหนะในการขนส่งมักจะมีข้อได้เปรียบเพราะมีความหนาแน่น ของพลังงานมากกว่าแบตเตอรี่ ซึ่งทำให้เชื้อเพลิงชนิดเหลว เหมาะสำหรับใช้งานไม่เฉพาะแต่กับรถบรรทุกใหญ่ๆหรือเครื่องจักรกลสำหรับงานหนักเท่านั้น แต่สำหรับใช้กับรถยนตร์ทั่วไป หรือการขนส่งทั่วไปที่ต้องใช้เชื้อเพลิง นอกจากนั้นเชื้อเพลิงชีวภาพยังได้รับความสนับสนุนจากนโยบายด้านพลังงานของรัฐบาลด้วย รัฐบัญญัติความเป็นอิสระ และความมั่นคงด้านพลังงานปี2550 กำหนดให้มีการใช้เชื้อเพลิงชีวภาพมากขึ้นในหลายสิบปีข้างหน้าโดยมีเป้าหมายที่จะผลิตเชื้อเพลิงสำรองเผื่อเลือก แบบหมุนเวียนแปรรูปกลับมาใช้ได้ใหม่ให้ได้มากกว่า136,000 ล้านลิตรภายในปี 2565